།དབུ་མ་ལ་འཇུག་པའི་བསྡུས་དོན་
བཞུགས་སོ། །
།ན་མོ་མཉྫུ་ཤྲི་ཡེ། གང་གིས་རྟེན་འབྱུང་རྨི་ལམ་སྒྱུ་མ་དང༌། །མིག་
འཕྲུལ་གཟུགས་བརྙན་ལྟ་བུར་ཐུགས་ཆུད་ནས། །གཅིག་ཏུ་བརྩེ་བའི་བསམ་
པས་འདོམས་མཛད་པ། །རྗེ་བཙུན་བླ་མ་རྣམས་ལ་ཕྱག་འཚལ་ཏེ། །རྒྱལ་བའི་
གསུང་རབ་ཀུན་གྱི་དགོངས་པའི་དོན། །དྲང་ངེས་མ་ལུས་འབྱེད་པའི་གཞུང་
ལུགས་མཆོག །ཀླུ་སྒྲུབ་ལུགས་བཟང་དེ་ཉིད་རྟོགས་ཕྱིར་དུ། །དེ་ལ་འཇུག་
པའི་བསྟན་བཅོས་བསྡུས་དོན་བྱ། །དེ་ལ་འདིར་དབུ་མ་ལ་འཇུག་པའི་བསྟན་
བཅོས་ཀྱི་བསྡུས་པའི་དོན་གསུམ་གྱིས་རིག་པར་བྱ་སྟེ། བཤད་པ་ལ་འཇུག་
པའི་བྱ་བ་དང་། བཤད་པ་ཉིད་ཉེ་བར་དགོད་པ་དང་། བཤད་པ་མཐར་ཕྱིན་
པའི་བྱ་བའོ། །དང་པོ་ལ་གཉིས། སྙིང་རྗེ་ཆེན་པོ་ལ་ཐོག་མར་བསྟོད་པའི་རྒྱུ་
མཚན་བསྟན་པ་དང་། དེ་ལ་བསྟོད་པའོ། །དང་པོ་ལ་གཉིས། བྱང་ཆུབ་
སེམས་དཔའ་ཉིད་ལ་གཙོ་བོར་བསྔགས་པ་དང༌། དེའི་རྒྱུ་གསུམ་གྱི་ནང་ནས་
སྙིང་རྗེ་ལ་ལྷག་པར་བསྔགས་པའོ། །དང་པོ་ནི། ཉན་ཐོས་ཞེས་པ་རྐང་པ་བཞི་
སྟེ། ཉན་ཐོས་དང་རང་སངས་རྒྱས་ཆོས་ཅན། ཐུབ་པའི་དབང་པོ་ལས་སྐྱེས་
ཏེ། དེས་རྟེན་ཅིང་འབྲེལ་བར་འབྱུང་བའི་གནས་ལུགས་ཕྱིན་ཅི་མ་ལོག་པར་
བསྟན་པ་ལ་བརྟེན་ནས་ཐར་པར་བགྲོད་པའི་དམན་ལམ་པ་ཡིན་པའི་ཕྱིར།
ཐུབ་པའི་དབང་པོ་ཆོས་ཅན། བྱང་ཆུབ་སེམས་དཔའ་ལས་འཁྲུངས་ཏེ། རང་
དང་རྒྱུད་གཅིག་པའི་བྱང་ཆུབ་( ༢ན) སེམས་དཔས་ཉེར་ལེན་དང༌། རྒྱུད་ཐ་
དད་པའི་བྱང་ཆུབ་སེམས་དཔས་བདག་རྐྱེན་བྱས་ནས་སྐྱེས་པའི་ཕྱིར། མོས་
- 558 -

དབུ་མ་ལ་འཇུག་པའི་བསྡུས་དོན།
སྤྱོད་ཀྱི་སས་བསྡུས་པའི་སྙིང་རྗེ་ཆེན་པོ་དང༌། སྟོང་ཉིད་རྟོགས་པའི་ཡེ་ཤེས་
དང་། ཀུན་རྫོབ་བྱང་ཆུབ་ཀྱི་སེམས་གསུམ་པོ་ཆོས་ཅན། རྒྱལ་སྲས་འཕགས་
པ་རྣམས་ཀྱི་རྒྱུ་ཡིན་ཏེ། ཁྱོད་ཀྱི་སྟོབས་ཀྱིས་དེ་བསྐྱེད་དགོས་པའི་ཕྱིར། གང་
ཟག་བཞིའི་ནང་ནས་བྱང་ཆུབ་སེམས་དཔའ་ཉིད་ལ་ལྷག་པར་བསྔགས་པའི་་
རྒྱུ་མཚན་ཡོད་དེ། དེ་ལ་བསྔགས་པས་དོན་གྱིས་ཐུབ་པའི་དབང་པོ་ལ་ཡང་
བསྟོད་པར་གོ་བ་དང་། མཐར་ཐུག་ཐེག་པ་གཅིག་ཏུ་སྒྲུབ་བཞེད་ནས་དེ་ལ་
བསྔགས་པའི་ཕྱིར། འདིས་མོས་སྤྱོད་ཀྱི་སྐབས་ཀྱི་ལམ་གྱི་རིམ་པ་བསྟན་པར་
དགོངས་ཏེ། སྐབས་གཞན་དུ་གསལ་བར་མ་བསྟན་པའི་ཕྱིར་དང་། ཐེག་པ་
ཚིག་གསལ་གྱིས་བསྟན་
ཆེན་པོའི་ལམ་ཀུན་བསྟན་པར་བཞེད་པའི་ཕྱིར།
བཅོས་ཀྱི་འབྲེལ་
་འབྲེལ་བསྟན་པ་ལས་ཀྱང་ཤེས་སོ། །གཉིས་པ་ནི། གང་ཕྱིར་ཞེས་པ་
རྐང་པ་བཞི་སྟེ། ཤེས་བྱ་ཆོས་ཅན། སྙིང་རྗེ་ཆེན་པོ་ལ་ཐོག་མར་བསྟོད་པའི་རྒྱུ་
མཚན་ཡོད་དེ། དེ་ཉིད་དཔེ་གསུམ་བཞིན་དུ་རྒྱལ་བའི་ལོ་ཏོག་ཕུན་ཚོགས་
སྐྱེད་པ་ལ་ཐོག་མཐའ་བར་གསུམ་དུ་ཉེ་བར་མཁོ་བའི་གཙོ་བོའི་ཡན་ལག་་་་་་
ཡིན་པས་ཐོག་མར་དེ་ལ་བསྟོད་པའི་ཕྱིར། གཉིས་པ་ལ་གཉིས། སེམས་ཅན་
ལ་དམིགས་པའི་སྙིང་རྗེ་ལ་བསྟོད་པ་དང་། ཆོས་ལ་( ༢༠) དམིགས་པ་དང་
དམིགས་པ་མེད་པའི་སྙིང་རྗེ་ལ་བསྟོད་པའོ། །དང་པོ་ནི། དང་པོར་ཞེས་པ་
རྐང་པ་བཞི་སྟེ། སེམས་ཅན་ལ་དམིགས་པའི་སྙིང་རྗེ་ཆོས་ཅན། ཁྱོད་ལ་
བསྟོད་པར་རིགས་ཏེ། | ལས་ཉོན་གྱིས་རང་དབང་མེད་པར་འཁོར་བར་འཁོར་
བའི་སེམས་ཅན་ལ་དམིགས་ནས་སྡུག་བསྔལ་མཐའ་དག་ལས་སྒྲོལ་བར་
འདོད་པའི་རྣམ་པས་ཁྱད་པར་དུ་བྱས་པའི་བློ་ཡིན་པའི་ཕྱིར། དམིགས་པའི་
ཁྱད་པར་སེམས་ཅན་རྫས་ཡོད་དགོས་པ་མིན་ཏེ། སྟོང་ཉིད་རྟོགས་པའི་བྱང་
ཆུབ་སེམས་དཔའ་རྣམས་ལ་ཡང་འདི་ཡོད་ཅིང་། སེམས་ཅན་དམིགས་ཡུལ་
དུ་བྱས་པའི་ཚེ་ཕུང་པོ་ཆོས་ཙམ་དང་རང་བཞིན་མེད་པས་ཁྱད་པར་དུ་མ་
- 559-

རྒྱལ་ཚབ་རྗེའི་གསུང་འབུམ།
བྱས་པར་སེམས་ཅན་ཙམ་ལ་དམིགས་པས་སེམས་ཅན་ལ་དམིགས་པ་ཞེས་་་་་
བྱའོ། །གཉིས་པ་ནི། འགྲོ་བ་ཞེས་རྐང་པ་གཉིས་ཏེ། བསྒྲུབ་བྱའི་ཆོས་སྔ་མ་ལ།
ཆོས་ལ་དམིགས་པ་དང་། དམིགས་པ་མེད་པ་སྙིང་རྗེ་གཞིར་བཟུང་ནས་རྒྱུ་
མཚན་ནི། རགས་པའི་བདག་གིས་སྟོང་པའི་ཕུང་པོ་ཆོས་ཙམ་ལ་སེམས་ཅན་
དུ་བཏགས་པ་ལ་དམིགས་པ་དང་། རང་བཞིན་གྱིས་དབེན་པའི་རྣམ་པ་ཅན་
གྱི་སེམས་ཅན་ལ་དམིགས་ནས་སྡུག་བསྔལ་མཐའ་དག་ལས་སྒྲོལ་བར་འདོད་་
པའི་རྣམ་པས་ཁྱད་པར་དུ་བྱས་པ་ཅན་ནོ། །ཡང་ན་གཞུང་གོང་འོག་གཉིས་
ཀ་སྙིང་རྗེ་ཆེན་པོ་ལ་བསྟོད་པར་འོས་ཏེ། སེམས་ཅན་མཐའ་དག་སྡུག་བསྔལ་
མིང་གི་ཁྱད་པར་གྱིས་མདོར་
ས་སྒྲོལ་བའི་བྱེད་ལས་ཅན་ཡིན་པའི་ཕྱིར་ཞེས་སྦྱར་རོ། །གཉིས་པ་བཤད་པ་
ཉིད་ཉེ་བར་དགོད་པ་ལ་གཉིས། རྒྱུའི་ས་དང་། འབྲས་བུའི་སའོ། །དང་པོ་ལ་
གཉིས་ཏེ། ས་བཅུའི་རང་བཞིན་དང་། དེ་དག་( ༣ན) གི་གནས་སྐབས་སུ་ཐོབ་
པའི་ཡོན་ཏན་ནོ། །དང་པོ་ལ་བཅུ་ཡོད་པའི་དང་པོ་དོན་དམ་སེམས་བསྐྱེད་
ཀྱི་ཐོག་མ་རབ་ཏུ་དགའ་བའི་ས་ལ་གསུམ།
བསྟན་པ་དང་། ཡོན་ཏན་རྒྱས་པར་བཤད་པ་དང༌། མིང་གི་དོན་གྱིས་མཇུག་
བསྡུ་བའོ། །དང་པོ་ལ་གཉིས་ཏེ། རྟོགས་པའི་མིང་གི་ཁྱད་པར་དང་། གང་
ཟག་གི་མིང་གི་ཁྱད་པར་རོ། །དང་པོ་ནི། རྒྱལ་བའི་ཞེས་པ་རྐང་པ་བཞི་སྟེ།
སྙིང་རྗེའི་དབང་གིས་འགྲོ་བ་སྒྲོལ་བའི་ཕྱིར་དུ་སྨོན་ལམ་འབུམ་ཕྲག་གྲངས་་་་
མེད་པ་བཅུ་འདེབས་པར་བྱེད་པའི་མཐོང་ལམ་པའི་མཉམ་བཞག་ཡེ་ཤེས་་་་་་
ཆོས་ཅན། རྒྱུའི་གནས་སྐབས་སུ་དོན་དམ་སེམས་བསྐྱེད་བཅུར་ཕྱེ་བའི་སེམས་
དང་པོ་ཞེས་བརྗོད་པར་བྱ་སྟེ། ས་རབ་དགའ་ཞེས་པའི་མིང་གིས་ཁྱད་པར་དུ་
བྱས་པའི་མཉམ་བཞག་ཡེ་ཤེས་ཡིན་པའི་ཕྱིར། གཉིས་པ་ནི། དེ་ནས་ཞེས་པ་
རྐང་པ་གཉིས་ཏེ། བྱང་སེམས་མཐོང་ལམ་པ་ཆོས་ཅན། དོན་དམ་པའི་བྱང་
ཆུབ་སེམས་དཔའ་ཞེས་པའི་མིང་གིས་བསྙད་པར་བྱ་སྟེ། དོན་དམ་སེམས་
- 560 -

དབུ་མ་ལ་འཇུག་པའི་བསྡུས་དོན།
བསྐྱེད་རྒྱུད་ལ་ལྡན་པའི་སེམས་དཔའ་ཡིན་པའི་ཕྱིར།
གཉིས་པ་ལ་གཉིས།
ཡོན་ཏན་གྱི་དབྱེ་བ་དང་། སྦྱིན་པའི་ཕར་ཕྱིན་བྱེ་བྲག་ཏུ་བཤད་པའོ། །དང་
པོ་ལ་གཉིས། དངོས་དང༌། ཉན་རང་ལས་ཐབས་ཤེས་ཁྱད་པར་དུ་འཕགས་
པར་སྒྲུབ་པའོ། །དང་པོ་ལ་ལྔ། རིགས་ཀྱི་ཁྱད་པར་དང་། སྤངས་པའི་ཁྱད་
པར་དང་། རྟོགས་པའི་ཁྱད་པ་དང་། ནུས་པའི་ཁྱད་པར་དང་། དཔེའོ། །
དང་པོ་གསུམ་ནི། འདི་ནི་ཞེས་པ་རྐང་པ་གསུམ་རིམ་པ་བཞིན་དུ། དེ་ཆོས་
ཅན། དེ་བཞིན་གཤེགས་པའི་རིགས་ཅན་ཡིན་ཏེ། སོ་སྐྱེས་དང་ཉན་རང་
( ༣༠)གི་ས་ལས་འདས་ཤིང་ཀུན་ཏུ་འོད་ཀྱི་སའི་རྗེས་སུ་འགྲོ་བའི་ལམ་སྐྱེས་་་་
པའི་སློབ་ལམ་པ་ཡིན་པའི་ཕྱིར།
ཀུན་སྦྱོར་གསུམ་སྤངས་པའི་བྲལ་བ་དང་
ལྡན་ཏེ། གང་ཟག་གི་བདག་མེད་མངོན་སུམ་དུ་རྟོགས་པའི་ཕྱིར། ཆོས་ཉིད་
ཀྱི་རོ་མྱོང་བའི་དགའ་བ་མཆོག་ཏུ་གྱུར་པ་དང་ལྡན་ཏེ། ས་དང་པོའི་སྐྱོན་
དང་བྲལ་བའི་སེམས་དཔའ་ཡིན་པའི་ཕྱིར། བཞི་པ་ལ་གསུམ། རྫུ་འཕྲུལ་གྱི་
ནུས་པ་དང་། ས་གོང་མ་གནོན་པའི་ནུས་པ་དང་། ངན་འགྲོ་དང་བྱིས་པའི་
རྒུད་པ་འགོག་པའི་ནུས་པའོ། །དེ་རྣམས་འཇིག་རྟེན་ཞེས་པའི་རྐང་པ་གཅིག་
དང་། གཅིག་དང་། གཉིས་ཀྱི་རིམ་པ་བཞིན་ཏེ། དེ་ཆོས་ཅན། དུས་གཅིག་ལ་
འཇིག་རྟེན་གྱི་ཁམས་བརྒྱ་གཡོ་ནུས་ཏེ། ས་དང་པོས་བསྡུས་པའི་རྫུ་འཕྲུལ་ལ་
མངའ་བརྙེས་པའི་ཕྱིར། ས་འོག་མ་ནས་གོང་མ་གནོན་ཅིང་འགྲོ་སྟེ། ས་འོག་
མའི་ཡོན་ཏན་ལས་མི་ལྡོག་པའི་ཆོས་མངོན་དུ་གྱུར་ཅིང་གོང་མ་གནོན་པ་ལ་་
སྤྲོ་བ་ཆེ་བའི་ཕྱིར། ངན་འགྲོའི་ལམ་མཐའ་དག་འགགས་ཏེ། མི་དགེ་བ་མི་
བྱེད་པའི་སྡོམ་པ་ཐོབ་ཅིང་ངན་འགྲོར་སྐྱེ་བ་ལ་འགོག་པ་གཉིས་ཀྱང་ཐོབ་་་
པའི་ཕྱིར། སོ་སྐྱེའི་ས་དང་བྱིས་པའི་རྒུད་པ་ལས་འདས་ཏེ། ཡོན་ཏན་བརྒྱ་
ཕྲག་བཅུ་གཉིས་ལ་མངའ་བརྙེས་པའི་ཕྱིར། ལྔ་པ་ནི། འདི་ནི་ཞེས་པ་རྐང་པ་
གཅིག་སྟེ། དེ་ཆོས་ཅན། འཕགས་པ་རྒྱུན་ཞུགས་དང་ཆོས་མཚུངས་པའི་རྒྱུ་
- 561-

རྒྱལ་ཚབ་རྗེའི་གསུང་འབུམ།
མཚན་ཡོད་དེ། དེ་ཉིད་རང་དང་རྗེས་སུ་མཐུན་པའི་འཕགས་པའི་ཆོས་ཐོབ་
;
པའི་སྐྱོན་དང་བྲལ་ཞིང་ཡོན་ཏན་འབྱུང་བ་བཞིན་དུ། ཁྱོད་ཀྱང་ཐེག་པ་ཆེན་
པོའི་ས་ཐོབ་པ་ལ་རང་དང་འཚམ་པའི་སྐྱོན་ཟད་ཅིང་ཡོན་ཏན་ཐོབ་པའི་་་་་་
ཕྱིར། གཉིས་པ་ནི། རྫོགས་པའི་ཞེས་པ་རྐང་པ་བཞི་( ༤ན)སྟེ། དེ་ཆོས་ཅན།
ཉན་རང་ལས་ལྷག་པའི་བསམ་པ་ཁྱད་པར་དུ་འཕགས་ཏེ།
ཐམས་ཅད་ཀྱི་ཕྱིར་དུ་ཐུབ་པའི་དབང་པོའི་གོ་འཕང་ཐོབ་པར་དམ་བཅས་་་་
སེམས་ཅན་
ཤིང་གོང་ནས་གོང་དུ་འཕེལ་བཞིན་པ་ཡིན་པའི་ཕྱིར། ས་བདུན་པ་ཐོབ་པའི་
ཚེ་ཤེས་རབ་ཀྱི་སྟོབས་ཀྱིས་ཀྱང་ཟིལ་གྱིས་གནོན་ནུས་ཏེ། དེ་ཐོབ་པའི་ཚེ་སྐད་
ཅིག་རེ་རེ་ལ་དེ་བཞིན་ཉིད་ལ་མངོན་སུམ་དུ་འཇུག་ལྡང་བྱེད་ནུས་པའི་ཕྱིར།
གཉིས་པ་ལ་གསུམ། ས་དེར་སྦྱིན་པ་ལྷག་པར་བསྟན་པ་དང་། སྦྱིན་པའི་ཕན་
ཡོན་བརྗོད་པ་དང༌། དབྱེ་བའོ། །དང་པོ་ལ་གཉིས། དངོས་དང་། སྦྱིན་པའི་
ཡོན་ཏན་ཁྱད་པར་ཅན་གཞན་གྱིས་གོ་བྱེད་དུ་བསྟན་པའོ། །དང་པོ་ནི། དེ་ཚེ་
ཞེས་པ་རྐང་པ་གཉིས་ཏེ། དེ་ཆོས་ཅན། རྣམ་མཁྱེན་གྱི་རྒྱུ་ཕར་ཕྱིན་བཅུའི་
དང་པོ་སྦྱིན་པའི་ཕར་ཕྱིན་ཁྱོད་ལ་ལྷག་པར་ལྡན་ཏེ། སྦྱིན་པའི་མི་མཐུན་
ཕྱོགས་དང་བྲལ་ཞིང་དོན་དམ་སེམས་བསྐྱེད་དང་པོ་ལ་གནས་བཞིན་པ་ཡིན་
པའི་ཕྱིར། གཉིས་པ་ནི། རང་ཤ་ཞེས་པ་རྐང་པ་གཉིས་ཏེ། དེ་ཆོས་ཅན། སྦྱིན་
པས་ཁྱོད་ལ་རང་ལས་བློ་དམན་པའི་གང་ཟག་གི་མངོན་སུམ་ཚད་མ་ལ་སྣང་་
དུ་མི་རུང་བའི་ཡོན་ཏན་གྱི་ཁྱད་པར་དཔོག་པའི་རྒྱུ་བྱེད་དེ། ཁྱོད་བདག་པས་
གཞན་གཅེས་པའི་རྟོགས་པ་ལ་མི་འཁྲུལ་བའི་རང་གི་ལུས་ཀྱི་ཤ་སྦྱིན་པར་་་་་
གཏོང་བ་ལ་གུས་པར་མཐོང་བའི་ཕྱིར། གཉིས་པ་ལ་གསུམ། ཐོག་མར་སྦྱིན་
པའི་གཏམ་མཛད་པའི་རྒྱུ་མཚན་དང༌། སྙིང་རྗེ་ཡོད་མེད་ཀྱི་སྦྱིན་པ་ལ་ཐུན་
མོང་དུ་བསྔགས་པ་དང་། བྱང་ཆུབ་སེམས་དཔའི་སྦྱིན་པ་ལ་ཁྱད་པར་དུ་
བསྔགས་པའོ། །དང་པོ་( ༤བ) ནི། སྐྱེ་བོ་ཞེས། རྐང་པ་བཞི་སྟེ། ཤེས་བྱ་ཆོས་
- 562-

དབུ་མ་ལ་འཇུག་པའི་བསྡུས་དོན།
ཅན། ཐུབ་པས་ཕར་ཕྱིན་རྣམས་ཀྱི་ཐོག་མར་སྦྱིན་པའི་གཏམ་མཛད་པའི་རྒྱུ་
མཚན་ཡོད་དེ། ཕར་ཕྱིན་གཞན་ལས་སྦྱིན་པ་ལ་འགོད་པ་སླ་ཞིང་། ཚོར་བ་
སྡུག་བསྔལ་མངོན་གྱུར་ཟིལ་གྱིས་གནོན་པའི་སྡུག་བསྔལ་ཕྱིར་བཅོས་ཀྱི་བདེ་་
བའི་རྒྱུར་གྱུར་པའི་ལོངས་སྤྱོད་དེ་ཡང་སྦྱིན་པ་བཏང་བ་ལས་འབྱུང་བར་་་་་་
གཟིགས་ནས་ཐོག་མར་དེའི་གཏམ་མཛད་པའི་ཕྱིར། གཉིས་པ་ལ་གསུམ།
སྙིང་རྗེ་མེད་པའི་གང་ཟག་གི་སྦྱིན་པའི་བསྔགས་པ་དང་། སྙིང་རྗེ་ཅན་གྱི་
སྦྱིན་པའི་བསྔགས་པ་དང་། ཐུན་མོང་གི་དོན་བསྡུ་བའོ། །དང་པོ་ལ་གཉིས།
དེའི་སྦྱིན་པ་མངོན་མཐོའི་རྒྱུར་བསྟན་པ་དང་། ངེས་ལེགས་ཀྱི་རྒྱུར་བསྟན་
པའོ། །དང་པོ་ནི། སྙིང་རྗེ་ཞེས་པ་རྐང་པ་བཞི་སྟེ། དེ་ཆོས་ཅན། སྙིང་རྗེ་མེད་
པའི་གང་ཟག་གི་སྦྱིན་པ་མངོན་མཐོའི་རྒྱུར་འགྱུར་ཏེ། གང་ཟག་དེས་རང་
བདེ་འབའ་ཞིག་གི་ཕྱིར་དུ་སྦྱིན་པ་བཏང་བས་སྡུག་བསྔལ་ཕྱིར་བཅོས་ཀྱི་་་་་
་
ANང་ངས་ལེགས་
བདེ་བའི་རྒྱུར་གྱུར་པའི་ལོངས་སྤྱོད་འགྲུབ་པའི་ཕྱིར། གཉིས་པ་ནི། འདི་ཡ་
ཞེས་པ་རྐང་པ་བཞི་སྟེ། དེ་ཆོས་ཅན།
ཀྱི་རྒྱུར་འགྱུར་ཏེ། དེའི་སྦྱིན་གནས་སུ་སྐབས་འགར་འཕགས་པའི་སྐྱེ་བོ་དང་
འཕྲད་ནས་དེས་ཐར་ལམ་བསྟན་པའི་སྟོབས་ཀྱིས་སྲིད་པ་འགོག་ཅིང་ཐར་པ་
འཐོབ་པའི་ཕྱིར། གཉིས་པ་ནི། འགྲེལ་ལ་ཞེས་པ་རྐང་པ་གཉིས་ཏེ། དེ་ཆོས་
བྱང་ཆུབ་སེམས་དཔའ་དུས་ཀུན་ཏུ་སྦྱིན་པ་ལ་དགའ་བའི་རྒྱུ་མཚན་
ཅན།
ཡོད་དེ། དེ་ལ་སྦྱིན་པ་གཏོང་བའི་ཚེ་སློང་བ་པོ་ཡིད་ཚིམ་པར་མཐོང་བ་ཙམ་
གྱིས་དགའ་བ་ཕུལ་དུ་ཕྱིན་པ་( ༥ན) སྐྱེས་པའི་ཕྱིར། གསུམ་པ་ནི། གང་ཕྱིར་
བརྩེ་བདག་ཅེས་པ་རྐང་པ་གཉིས་ཏེ། དེ་ཆོས་ཅན། སྦྱིན་པའི་གཏམ་བདེ་
ལེགས་ཀུན་གྱི་རྩ་བ་ཡིན་ཏེ། སྙིང་རྗེ་ཡོད་མེད་གཉིས་ཀའི་སྦྱིན་པས་མངོན་
མཐོ་དང་ངེས་ལེགས་ཀྱི་རྒྱུ་བྱེད་པའི་ཕྱིར། གསུམ་པ་ལ་གཉིས། བྱང་ཆུབ་
སེམས་དཔའ་སྦྱིན་པ་ལ་ལྷག་པར་གུས་པའི་རྒྱུ་མཚན་དང་། དེའི་སྦྱིན་པ་ཕ༴
- 563-

རྒྱལ་ཚབ་རྗེའི་གསུང་འབུམ།
ཕྱིན་གཞན་གྱི་རྒྱུར་བསྟན་པའོ། །དང་པོ་ནི། ཇི་ལྟར་ཞེས་པ་རྐང་པ་བཞི་སྟེ།
ས་ཐོབ་པའི་བྱང་ཆུབ་སེམས་དཔའི་སྦྱིན་པ་གཏོང་བ་ལ་ལྷག་
དེ་ཆོས་ཅན།
པར་གུས་པའི་རྒྱུ་མཚན་ཡོད་དེ། དེས་ཕྱི་ནང་གི་བདོག་པ་ཐམས་ཅད་བཏང་
བས་ཕུལ་དུ་ཕྱིན་པའི་བདེ་བ་སྐྱེ་བའི་ཕྱིར། དེར་ཐལ། སློང་བའི་གཏམ་ཐོས་
པའི་སྟོབས་ལས་འོངས་པའི་རྒྱལ་སྲས་འཕགས་པའི་བདེ་བ་དེ། ཉན་རང་
འཕགས་པ་རྣམས་མྱ་ངན་ལས་འདས་པའི་དབྱིངས་སུ་ཞུགས་པའི་བདེ་བ་་་་་
ལས་ཀྱང་ཆེས་ལྷག་པའི་ཕྱིར། གཉིས་པ་ནི། ལུས་བཅད་ཅེས་པ་རྐང་པ་བཞི་
སྟེ། ཤེས་བྱ་ཆོས་ཅན། རྒྱལ་སྲས་འགའ་ཞིག་གི་སྦྱིན་པ་བརྩོན་འགྲུས་ཁྱད་
པར་ཅན་གྱི་རྒྱུར་འགྱུར་ཏེ། ཆགས་པ་མེད་པའི་ས་མ་ཐོབ་པའི་བྱང་ཆུབ་
སེམས་དཔའ་རང་གི་ཤ་བཅད་ནས་སྦྱིན་པ་གཏོང་བའི་ཚེ་ལུས་ཀྱི་སྡུག་་་་་་་་་
བསྔལ་ཉམས་སུ་མྱོང་བ་ལ་དཔགས་ནས་དེ་ལས་སྟོང་འགྱུར་གྱིས་ལྷག་པར་་་་་
འཕེལ་བའི་གཞན་གྱི་སྡུག་བསྔལ་རང་གི་ལྟ་བུར་མཐོང་ནས་དེ་བཅད་པའི་་་་
ཆེད་དུ་བརྩོན་འགྲུས་ལྷག་པར་རྩོམ་པའི་ཕྱིར། ཡང་ན་རང་གི་སྡུག་བསྔལ་ལ་
དཔགས་ནས་གཞན་གྱི་སྡུག